Yir tudert n tkebbaniyin timeẓyanin.
Ɣas akken lwilaya n Tizi wezzu d tin yesɛan ddeqs n tkebbaniyin tilemmasin d tmeẓyanin, teṭṭef amkan wis rebɛa gar lwilayat n tmurt. Ɣef leḥsab n tnemhalt n tkebbaniyin timeẓyanin d lḥirfat n ufus, gar wazal n 8000 n tkebbaniyin i yellan deg lwilaya, deg tuget deg-sent d tid yeɛnan aḥric n srabes neɣ “les services” s wazal n 1847 n tkebbaniyin, teḍfer-itent-id tid n tjara s wazal n 1669 n tkebbaniyin ma d amḍiq wis tlata ad naf d aḥric n lebni.
Ulamma wid i isbedden tikebbaniyin-a ssaramen s asnulfu n yimukan n uxeddim d usnerni deg uḥric n ugemmu, maca uguren i d-ttmagaren deg unnar ladɣa iɛewwiqen gar-asen d lbankat i yugin ad d-tessufeɣ ireṭṭalen teǧǧa acḥal d asenfar igellel.
Ma d ayen yerzan lḥirfat n ufus ideg llan wazal n 3 493 n yimdanen gar-asen iḥeddaden n lfeṭṭa, taleɣt d yiselsa, aḥric-a ur yemniɛ ara seg lixṣas imi isufar imenza ur d-ttasen ara akken i ten-bɣan yimawlan-nsen.
Dalila I.
kab_Latn kab_Latn kab_Latn kab_Latn kmb_Latn